Document ID: /roh_data/filtered/fineweb-2-filterrobots_roh.jsonl.gz/18786

Surtut las dumondas d’asil da persunas ord l’Afghanistan èn sa sminuidas, ed era pli paucas persunas dal Irac e da la Siria han inoltrà dumondas d’asil en Svizra. Quai scriva il Secretariat da stadi per migraziun.
La ruta dal Balcan è serrada
Sco motiv pussaivel inditgescha il Secretariat da stadi per migraziun che la ruta dal Balcan è vegnida serrada il mars da quest onn. Ils mais avant eran bleras migrantas e blers migrants arrivads sin questa via en l’Europa.
Resposta positiva per mintga 6avla dumonda
Il Secretariat da stadi per migraziun ha reglà l’october 2’325 dumondas d’asil. Survegnì asil han var 400 persunas, e passa 500 han il status da persunas admessas provisoricamain. Enturn 700 persunas ha la Svizra tramess enavos, quai en emprima lingia en pajais che fan part da la cunvegna da Dublin.
RR novitads 11:00